  Виталий Пронин Удмурт кылъя элькун олимпиада ортчиз Кузебай Герд нимо гимназиын.Кылем арняе удмурт пиналъёс пыриськизы удмурт кылъя но литературая олимпиадае. Шаерысьтымы сяна, тодон-валанъёссэс эскеризы Татарстанысь, Башкортостанысь оглом 150 пала визь погъёс.Кин ке кужмо удмурт кылын, кин ке - литератураын. Соин ик 3-тӥ арзэ ни та олимпиадаын кин ке быдэстэ удмурт кылъя, кин ке удмурт литературая ужъёсты. Со сяна, нимаз дунъясько 9-тӥ, 10-тӥ, 11-тӥ классъёсын дышетскисьёслэн, удмурт кылэз умой тодӥсь но умой тодӥсьтэм («Ӟеч-а, бур-а, удмурт кыл» программая дышетскись) пиналъёслэн тодон-валанъёссы.- Удмурт кылъя но литературая олимпиадаез радъяны тыршо вань ёросъёсын, - вера Дышетонъя но наукая министерствоысь национальной секторын ужась Надежда Ямаева. - Вормисьёс но арысь аре пӧртэмесь луо. Кылсярысь, кылем арын удмурт кылъя олимпиадаын трос баллъёс басьтӥзы Шаркан, Можга ёросъёсысь но Кузебай Герд нимо гимназиысь пиналъёс, литературая - Пичи Пурга, Шаркан ёросъёсысь но Татарстанысь нылпиос.Удмуртиын кадь ик, удмурт кылъя но литературая олимпиадаос ортчыло Татарстанын но Башкортостанын. Озьы 9-тӥ классын дышетскисьёс пӧлын 2-тӥ инты басьтыса, Иже вуиз Башкириысь Мирослав Паркутдинов.- Башкириын ортчем элькун олимпиада туж секыт вал, - вера пияш. - Соин Удмуртие лыктон азьын туж ӟун (юн) дасяськи. 10-тӥ-11-тӥ классъёслы учебникъёсты, М. Петровлэсь «Вуж Мултан» романзэ лыдӟи. Школаез йылпумъяме бере тырмышо (тыршо) пырыны Удмурт кун университетэ журналистэ. Соин ик 3-тӥ арзэ ни та олимпиадаын кин ке быдэстэ удмурт кылъя, кин ке удмурт литературая ужъёсты.«Ӟеч-а, бур-а, удмурт кыл» программая дышетскись пиналъёс тросэз Ижысь. Озьы тодон-валанъёссэ эскерыны олимпиадае вуэм 17-тӥ школаысь 10-тӥ классын дышетскись Ксения Бочкарёва. Школаязы удмурт кылэз дышетон кружок сямен гинэ ортче ке но, нылаш Россиысь анай кылъёсъя олимпиадае пыриськиз ни.Нылпиос олимпиада гожтыку, коридорын сюлмаськыса сыло дышетӥсьёссы. Пиналъёслы секытэнгес, пе, сётӥське грамматика.- Берло дыре пиналъёс туж жаль пото. Соослы, урокъёслы сяна, ГИА-лы, ЕГЭ-лы дасяськоно на, - вера Дэри ёросысь  Изгуртысь Татьяна Мамонтова. - Та олимпиадалы но дасяськыкуз, 11-тӥ классын дышетскисе дорам ваньмон дыръяз гинэ ветлӥз, уго урокъёс бере со репетиторъёсын пуке на.Та олимпиадаын вормем пиналъёс Россиысь «Дышетон» нацпроектлэсь премизэ басьтозы. Со сяна, университетэ пырыкузы, ЕГЭ баллъёссы борды 10 балл ватсаськоз на. Со туж трос, пусъё дышетӥсьёс.Удмурт кылъя вормисьёс:9-тӥ класс - Валерия Агафонова, Эгра ёрос,10-тӥ класс - Диана Исаева, Татарстан, Балтаси ёрос,11-тӥ класс - Софья Князева, Вавож ёрос.Удмурт литературая вормисьёс:9-тӥ класс - Юлия Исанькина, Татарстан, Кукмор ёрос,10-тӥ класс - Юлия Ефимова, Пичи Пурга ёрос,11-тӥ класс - Анастасия Михайлова, Татарстан, Агрыз ёрос.Мария Векшина Теги: анайкыл дышетон  